mayroong wariy kumukutya sa kaniya sa sariling kalooban at sinasabi sa kaniyang: kung nanginginig ka ngayong hindi pa sumasapit ang sandaling takda ano ang aasalin mo kapag iyong nakitang bumabaha ang dugo, nag aalab ang mga bahay at sumasagitsit ang mga punlo! dumating ang general, ngunit hindi siya napuna ng binata; minamataan ang mukha ni simoun na isa sa mga pumanaog upang sumalubong, at nakilala niya sa walang awang anyong iyon ang hatol na kamatayan sa lahat ng taong naroon, at sa gayon ay pumasok sa kaniya ang muling pagkasindak. siyay nanglamig, sumandig sa pader ng bahay, at nakatitig sa mga durungawan at tinalasan ang mga pangdingig, tinangkang hulaan ang mangyayari.